*Voit muokata ja hyödyntää näitä tekstejä esimerkiksi tapahtumakalenterissa tai Facebook-tapahtumassa.*

# Mainosteksti

Kevättä rinnassa! Kaipaatko kotiisi uutta viherkasvia? Tai haluaisitko lahjoittaa ikkunalaudalle kertyneitä taimia tai pistokkaita uuteen kotiin?

XXX kirjasto järjestää päivämääränä ja kellonaikana tapahtuman, jossa asiakkaat voivat vaihtaa keskenään viherkasveja, taimia ja siemeniä. Tapahtumassa ei käytetä rahaa.

Tuo vaihtopisteeseen nimettynä kasvi, jonka haluat lahjoittaa uuteen kotiin. Voit kirjoittaa nimilappuun myös iloisen tervehdyksen uudelle omistajalle. Samalla voit ottaa mukaasi jonkun toisen tuoman kasvin.

Koditta jäävät kasvit lahjoitetaan XXX.

Tapahtuma on maksuton ja kaikille avoin. Tervetuloa!

Säännöt:

* Tuo tapahtumaan vain eläviä ja ötökättömiä kasveja.
* Tuo kasvit mielellään nimettynä, erityisesti pienet taimet.
* Pakkaa kasvit säänmukaisesti kuljetusta varten.
* Jos tuot pistokkaita, voit joko juurruttaa ne valmiiksi multaan tai kääriä juuret kosteaan paperiin ja muoviin.
* Voit osallistua tapahtumaan myös ilman omaa kasvia. Tärkeintä on, että paikalle tuodut kasvit löytävät uuden kodin!

# Tiivis mainosteksti

Kaipaatko kotiisi uutta viherkasvia tai haluaisitko ilahduttaa jotakuta pistokkaalla? Lahjoita viherkasvi, taimi, pistokas tai siemeniä uuteen kotiin tuomalla ne kirjastoon. Samalla voit antaa kodin jonkun muun tuomalle kasville. Vapaa pääsy, tervetuloa!

**Mitä?** Kasvien ja taimien vaihtoa
**Missä?** xx
**Milloin?** xx
**Hinta?** Maksuton